3. ΝΟΜΟΣ 5394 της 11/14 Απρ.1932 Περί τροποποιήσεως και συμπληρώσεως διατάξεων του Νόμ.4377 περί Ελληνικού Οργανισμού Τουρισμού. Βλ. σχόλιον υπό τον Νόμ.4377/1929, ανωτ. αριθ.1. Άρθρ.1.-(Προστίθεται εδάφιον εις το άρθρ.3 Νόμ.4377/1929 (ανωτ. σελ.21). Άρθρ.2.-Εις πάσας τας κατά τους κειμένους νόμους, Δ/μα ή Υπουργικάς αποφάσεις διενεργουμένας επιθεωρήσεις και ελέγχους της τηρήσεως των όρων της υγιεινής, καθαριότητος και παροχής ανέσεως και ευμαρείας ξενοδοχείων, οικοτροφείων, εστιατορίων, ιδία εις ά συχνάζουσι ξένοι, εις τα κυριώτερα μέσα επιβατικής συγκοινωνίας κατά γην, εις θερινάς ή χειμερινάς διαμονάς και εν γένει παντού όπου λαμβάνεται χώραν συγκέντρωσις ξένων (ουχί μόνον εντοπίων) επισκεπτών, μετέχει υποχρεωτικώς αντιπρόσωπος του Ε.Ο.Τ. διοριζόμενος υπό της εκτελεστικής Επιτροπής αυτού μεταξύ του ανωτέρου προσωπικού του. (Αντί της σελ.23) Σελ.23(α) Τεύχος 455-Σελ.55 Ελληνικός Οργανισμός Τουρισμού 18.Β.α.2-3 35 Ο Ε.Ο.Τ. δικαιούται οσάκις κρίνει τούτο αναγκαίον να προκαλή την διενέργειαν των ανωτέρω ελέγχων και επιθεωρήσεων, έστω και εις εποχάς ετέρας από τας καθιερωμένας. Επίσης δικαιούται να προκαλή επιθεωρήσεις και ελέγχους και όταν τοιούτοι δεν είναι καθιερωμένοι υπό της κειμένης νομοθεσίας, σχετικώς πάντοτε προς την τήρησιν των όρων της υγιεινής, καθαριότητος και της παροχής ανέσεως και ευμαρείας παντός μέσου εξυπηρετούντος την εσωτερικήν και εξωτερικήν Τουριστικήν κίνησιν της χώρας. Αι έκτακτοι αύται επιθεωρήσεις διενεργούνται παρ’ επιτροπής αποτελουμένης από αντιπρόσωπον του Τουρισμού, αντιπρόσωπον του οικείου Υπουργείου, εις ου την δικαιοδοσίαν υπάγεται ο σκοπός της επιθεωρήσεως, και αντιπρόσωπον της Αστυνομικής Αρχής ή της Χωροφυλακής. Η επιτροπή αύτη αποφασίζει κατά πλειοψηφίαν. Κατά την ενέργειαν των ως άνω επιθεωρήσεων, οι ενεργούντες αυτάς έχουσι δικαιώματα αστυνομικών και ανακριτικών οργάνων, υποχρεούμενοι αμέσως να αναφέρωσι περί πάσης σχετικής ενεργείας των εις το οικείον Υπουργείον και τον Ε.Ο.Τ. Οι ενεργούντες επιθεωρήσεις δικαιούνται να εισέρχωνται απανταχού των ανωτέρων τόπων και να ζητώσι πάσαν πληροφορίαν ην οι κύριοι των ως άνω επιχειρήσεων οφείλουσι να δίδωσιν αυτοίς απροφασίστως. Οι ενεργούντες επιθεωρήσεις υποδεικνύουσι τα μέτρα άτινα δέον να ληφθώσιν εντός της υπ’ αυτών τασσομένης προθεσμίας, οπότε και παρέχεται υπό της Επιτροπής πιστοποιητικόν καλής συντηρήσεως, ανανεούμενον μεθ’ εκάστην επιθεώρησιν. Αι αποφάσεις της επιτροπής δημοσιεύονται δια του ημερησίου τύπου. Προκειμένου περί επιβατικών ατμοπλοίων ο Οργανισμός Τουρισμού δικαιούται να ορίζη αντιπροσώπους αυτού, όπως συμμετέχουν των επιθεωρήσεων των διενεργουμένων εν Πειραιεί μεν παρά της Υπηρεσίας της Επιθεωρήσεως εμπορικών πλοίων, εις δε τους άλλους λιμένας παρά των λιμενικών αρχών. Προς δε δικαιούται δια των αντιπροσώπων αυτού και τη αρωγή της Υπηρεσίας της Επιθεωρήσεως Ε.Π.Ν. ή των αρμοδίων λιμενικών αρχών να προβαίνη και εις εκτάκτους επιθεωρήσεις των επιβατικών πλοίων δια τον έλεγχον της τηρήσεως των όρων υγιεινής, καθαριότητος και ανέσεως εν αυτοίς. Δια τον λόγον αυτόν επίσης αντιπρόσωποι του Ε.Ο.Τ. δύνανται εν συνεννοήσει μετά των λιμενικών αρχών να προβαίνουν εις επιθεωρήσεις των προκυμαιών των λιμένων. Αι παραβάσεις των δύο προηγουμένων παραγράφων τιμωρούνται παρά της Επιθεωρήσεως των εμπορικών πλοίων ή των λιμενικών αρχών κατά την δια των οικείων νόμων παρεχομένην εις αυτούς δικαιοδοσίαν. Σελ.24(α) Τεύχος 455-Σελ.56 Αι διατάξεις του άρθρ.2 διετηρήθησαν εν ισχύϊ υπό του άρθρ.12 παρ.2 νόμ.6450/1935 (κατωτ. αριθ.5). Ως προς τα ξενοδοχεία, οικοτροφεία, και πανδοχεία βλ. ήδη άρθρ.13 Α.Ν.431 (18.Ζα.). Άρθρ.3.-(Ητόνησεν ως αφορών τας καταργηθείσας ατελείας του άρθρ.16 Νόμ.4377/29). Άρθρ.4.-Προς λύσιν των τυχόν εμφανιζομένων συγκρούσεων αρμοδιοτήτων ή συντονισμόν των αποφάσεων των σχετιζομένων προς τον Τουρισμόν διαφόρων Υπουργείων συνιστάται επιτροπή αποτελουμένη από τον Πρόεδρον της Κυβερνήσεως, τον Υπουργόν της Εθνικής Οικονομίας και τον Υπουργόν εις την αρμοδιότητα του οποίου υπάγεται το αμφισβητούμενον θέμα, ήτις τερματίζει οριστικώς τας προκυπτούσας διαφοράς. Χρέη εισηγητού παρά τη Επιτροπή εκτελεί ο Γεν. Διευθυντής του Ε.Ο.Τ., εισηγούμενος τα ζητήματα εφ’ ων προέκυψε σύγκρουσιν αρμοδιοτήτων ή άτινα χρήζουσι συντονισμού. Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. 18.Β.α.3 Ελληνικός Οργανισμός Τουρισμού 36 